ผมอายุ23ปี ความดันอยู่ที่152/85 เจาะเลือดแล้วแต่ยังไม่ได้ฟังผล ใ้ยามากินผมกินไปหัวใจผมแต้้้้้้นเร็ว80กว่าผมควรกินยาไมครับ และความดันสูงอายุน้อยจะเป็นโรคอะไรครับและจะรักษาหายขาดไมครับ ผมควรดูแลตัวเองยังไงครับ
สวัสดีครับ worrapong-ภาวะความดันโลหิตสูงนั้น แบ่งได้สองกลุ่มดังนี้ครับ1. ความดันโลหิตแบบปฐมภูมิ คือ ภาวะความดันโลหิตสูงที่เจอส่วนใหญ่ ไม่สามารถระบุสาเหตุได้ชัดเจน เช่นจากกรรมพันธุ์ การใช้ชีวิต การกินอาหาร น้ำหนักที่มาก การรับประทานโซเดียมมาก เป็นต้น2. ความดันโลหิตแบบทุติยภูมิ คือ ความดันโลหิตที่เกิดจากโรคอื่นๆ เช่น ภาวะไทรอย์เป็นพิษ ภาวะโรคไตบางชนิด เป็นต้น- อย่างไรก็ตามการวัดความดันต้องวัดอย่างถูกต้อง โดยขนาดที่วัด ท่าทางที่ถูกต้อง และนั่งพักนานเพียงพอ ถึงจะเป็นค่าความดันที่เชื่อถือได้ครับ- จากกรณีของนั้น อาจต้องอาศัยการซักประวัติและตรวจร่างกาย ร่วมกับผลlab เพื่อวินิจฉัยสาเหตุ เนื่องจากเกิดขึ้นเร็วครับ แนะนำว่าอย่าพึ่งวิตกกังวลรอพบแพทย์และปรึกษาอีกครั้งนะครับ- ส่วนการรับประทานยานั้น ยาบ้างตัวอาจมีผลข้างเคียงได้ เช่นมี ขาบวม มีไอได้ เป็นต้น อย่างไรก็ตามอัตราการเต้นของหัวใจที่ 80 นั้นถือว่าเป็นค่าปกติของคนทั่วไปครับ แนะนำว่าให้แจ้งอาการผิดปกติกับแพทย์ในครั้งหน้าครับ เพื่อพิจารณาว่าเกิดจากยาที่ท่านรับประทานหรือไม่- อย่างไรก็ตามหากเป็นความดันโลหิตชนิดปฐมภูมินั้น สามารถใช้การปรับเปลี่ยนพฤติกรรม เช่นการออกกำลังกายสม่ำเสมอ ลดอาหารเค็ม ก็สามารถทำให้ความดันลดลงมาได้ครับ